b'\n_START_ARTICLE_\nDominikon\xc5\xb3 pasaulie\xc4\x8di\xc5\xb3 brolija\n_START_PARAGRAPH_\nDominikon\xc5\xb3 pasaulie\xc4\x8di\xc5\xb3 brolija arba dominikon\xc5\xb3 tre\xc4\x8diasis ordinas._NEWLINE_Veikia prie dominikon\xc5\xb3 ordino. Vadovaujasi savo regula. Priklauso vyskupij\xc5\xb3 kunigai ir pasaulie\xc4\x8diai. Ne\xc5\xa1ioja ma\xc5\xbe\xc4\x85 dominikon\xc5\xb3 \xc5\xa1kaplieri\xc5\xb3, kunigai vienuolyne gali d\xc4\x97v\xc4\x97ti dominikon\xc5\xb3 drabu\xc5\xbeius. Visi Dominikon\xc5\xb3 pasaulie\xc4\x8di\xc5\xb3 broliai gali b\xc5\xabti laidojami su dominikon\xc5\xb3 abitu._NEWLINE_D\xc4\x97sto religij\xc4\x85 mokyklose, teologij\xc4\x85 ir filosofij\xc4\x85 universitetuose, seminarijose, bendradarbiauja religin\xc4\x97je spaudoje, u\xc5\xbesiima karitatyvine veikla. Nuo 1994 m. kasmet rengia Tomo Akvinie\xc4\x8dio studij\xc5\xb3 tarptautin\xc4\x99 mokykl\xc4\x85._NEWLINE_Brolija pavaldi dominikon\xc5\xb3 magistrui, vadovauja generalinis promotorius (magistro pavaduotojas), \xc5\xa1ali\xc5\xb3 brolijos, kurioms vadovauja prezidentai, priklauso \xc5\xbeemyn\xc5\xb3 padaliniams, kurioms vadovauja tarptautin\xc4\x97s tarybos.\n_START_SECTION_\nIstorija\n_START_PARAGRAPH_\nDominikon\xc5\xb3 pasaulie\xc4\x8di\xc5\xb3 brolij\xc4\x85 pavadinimu Kristaus kariai \xe2\x80\x93 lot. Milites (Militia) Christi \xe2\x80\x93 XII a. pr. Tul\xc5\xabzoje \xc4\xafk\xc5\xabr\xc4\x97 ir regula patvirtino \xc5\xa0v. Dominykas. 1987 m. regula atnaujinta. Yra apie 100 000 nari\xc5\xb3 (2002 m.).\n_START_SECTION_\nLietuvoje\n_START_PARAGRAPH_\nLietuvos Dominikon\xc5\xb3 pasaulie\xc4\x8di\xc5\xb3 brolija \xc4\xafkurta 1995 m. Vilniuje, regul\xc4\x85 1995 m. patvirtino dominikon\xc5\xb3 magistras. Veikia Vilniuje, Kaune, Panev\xc4\x97\xc5\xbeyje, Anyk\xc5\xa1\xc4\x8diuose. Yra 4 broliai kunigai ir apie 70 pasaulie\xc4\x8di\xc5\xb3 (2002 m.).'